Dawda Jawara
Dawda Jawara Res apud Vicidata repertae: Nativitas: 16 Maii 1924; Barajally Obitus: 27 Augusti 2019; Fajara Patria: Gambia Familia Coniunx: Chilel Jawara, Augusta Jawara Dawda Kairaba Jawara (in oppido Barajally Tenda natus die 16 Maii 1924; die 27 Augusti 2019 mortuus), politicus Gambiae, primus praeses huius civitatis electus est. E familia Mussulmana ortus, apud Methodistas educatus, scholam Achimota Accrae in urbe unum annum frequentavit. Medicinae veterinariae studuit apud universitatem Glasguensem, ubi Cheddi Jagan primum ministrum Guyanae futurum cognovit. Ipse in Gambiam reditus primus minister huius coloniae die 12 Iunii 1962 electus est. Libertate nuper nacta, praeses Gambiae a die 24 Aprilis 1970 usque in 22 Iulii 1994 meruit, quo die depositus est motu militari duce Yahya Jammeh. Dawda Jawara conditor Gambiae liberae reputatus est.